 Gudoomiye ku xigeenka Waddani Axmed Muumin Seed waxa uu cadeeyey inuu u sharaxan yahay jagada musharaxa madaxweyne ku xigeen ee xisbigaasi waxaanu yidhi Halka aan u socday halkaas ayey ahayd, taasina waa war laga dharagsan yahay wixii aynu xisbiyada u samaysanay waxay ahayd inaanu talada dalka wax ku yeelano oo ka mid noqono, anigana hankaygu kolay musharaxiinta xisbiga u tartamaya waan ka mid ahay, Cabdirashiidna waa nin aanu isku deegaan nahay oo isku hayb nahay oo aanu gobol ka soo wada jeedno isaguna wuu ku dhawaaqay musharaxnimadiisa aadna waan u soo dhawaynayaa, musharaxiin kalana runtii way jiraan oo iyaguna tartamaya waana xisbi oo tartanku wuu iman doonaa waanan soo dhawaynaynaa cidii doonaysa inay kursiga nagula tartanto waxaana na kala saari doona shirka golaha dhexe. 